മേല്ശാന്തി നറുക്കെടുപ്പ്: ഗോവിന്ദവര്മ്മയും നിരഞ്ജന് ആര്.വര്മ്മയും പുറപ്പെട്ടു പന്തളം: ശബരിമല , മാളികപ്പുറം ക്ഷേത്രങ്ങളിലെ മേല്ശാന്തിമാരുടെ നറുക്കെടുപ്പിനായി പന്തളം കൊട്ടാരത്തില് നിന്ന് ഗോവിന്ദവര്മ്മയും നിരഞ്ജന് ആര്.വര്മ്മയും പുറപ്പെട്ടു. ഇന്ന് പുലര്ച്ചെയാണ് നറുക്കെടുപ്പ് . ഇന്നലെ രാവിലെ പത്തിന് തിരുവാഭരണമാളികയില് കൊട്ടാരം വക ക്ഷേത്രമായ കൈപ്പുഴ ശിവക്ഷേത്രത്തില് മേല്ശാന്തി കേശവന് പോറ്റി കെട്ടുനിറച്ചു. തുടര്ന്ന് വലിയ കോയിക്കല് ക്ഷേത്രത്തില് ദര്ശനം നടത്തി മേല്ശാന്തി പ്രയാര് ഇല്ലത്ത് ദേവദാസന് നമ്ബുതിരിയില് നിന്ന് വിഭൂതി വാങ്ങി മണികണ്ഠനാല്ത്തറ ക്ഷേത്രത്തില് ദര്ശനം നടത്തിയ ശേഷമാണ് ശബരിമലയ്ക്ക് പുറപ്പെട്ടത്. . കൊട്ടാരം നിര്വാഹക സംഘം പ്രസിഡന്റ് പി.ജി.ശശികുമാര് വര്മ്മ, സെക്രട്ടറി പി.എന്. നാരായണവര്മ്മ, ട്രഷറര് എന്. ദീപാ വര്മ്മ, കൊട്ടാരം കുടുംബാംഗങ്ങളായ മൂലം നാള് രാഘവവര്മ്മ, ഉത്രം നാള് കേരള വര്മ്മ, , വലിയ കോയിക്കല് ദേവസ്വം ഏ.ഒ. ഗോപകുമാര്, ക്ഷേത്ര ആചാര സംരക്ഷണ സമിതി വൈസ് പ്രസിഡന്റ് പ്യഥി പാല്, ഭക്തജന സമിതി പ്രസിഡന്റ് എം.ബി.ബിജുകുമാര് എന്നിവര് പങ്കെടുത്തു.